劉翀 (正德山西進士)

劉翀（），字文翔，山西平陽府平陸縣人，軍籍，明朝政治人物。

 生平 
弘治十七年（1504年）甲子科山西鄉試第三十一名舉人。正德六年（1511年）中式辛未科會試第一百五十三名，登第三甲第一百三十九名進士。授行人司行人，十二年二月奉命往四川请大學士楊廷和赴京供职，十三年十二月实授四川道監察御史，清理軍伍。嘉靖初，大礼议起，力与张璁、桂萼争论。嘉靖二年（1523年）巡按陕西，丁憂歸，六年九月署都察院事兵部左侍郎张璁考察各道不职御史共十二人，以不谙宪体，取回别用。卒年七十七，门人私諡曰忠毅先生。《山西通志》：刘翀，字文翔，平陆人，济南通判瀚从弟也。幼敏慧，力学有大志，以名节自砥砺。弘治甲子举人，正徳辛未登进士第，初官行人，擢四川道监察御史，发宸濠逆谋，纠李隆奸状，时称「真御史」。按甘、凉，再按畿辅，清理山东戎政。武宗北巡，抗疏请回銮。嘉靖初，大礼议起，力与张、桂争，寻复条时所宜行者十二欵䝉嘉纳，后引疾归，力田课子，冲然自得。当时名人如彭泽、边贡、吕楠、康海辈，皆亟为推重。卒时年七十七，门人私諡曰忠毅先生。

 家族 
曾祖劉昇；祖父劉宣；父劉惠，母王氏。具慶下。

参考文献

C
Category:平陸人
Category:弘治十七年甲子科山西鄉試舉人
Category:明朝行人司行人
Category:明朝四川道監察御史